CELEX: 62012CN0348
Language: lt
Date: 2012-07-16 00:00:00
Title: Byla C-348/12 P: 2012 m. liepos 16 d. Europos Sąjungos Tarybos pateiktas apeliacinis skundas dėl 2012 m. balandžio 25 d. Bendrojo Teismo (trečioji kolegija) priimto sprendimo byloje T-509/10, Manufacturing Support & Procurement Kala Naft prieš Tarybą

22.9.2012   
            
            
               LT
            
            
               Europos Sąjungos oficialusis leidinys
            
            
               C 287/27
            
         2012 m. liepos 16 d. Europos Sąjungos Tarybos pateiktas apeliacinis skundas dėl 2012 m. balandžio 25 d. Bendrojo Teismo (trečioji kolegija) priimto sprendimo byloje T-509/10, Manufacturing Support & Procurement Kala Naft prieš Tarybą
   
   (Byla C-348/12 P)
   2012/C 287/53
   Proceso kalba: prancūzų
   
      Šalys
   
   
      Apeliantė: Europos Sąjungos Taryba, atstovaujama M. Bishop ir R. Liudvinaviciute-Cordeiro
   
      Kitos proceso šalys: Manufacturing Support & Procurement Kala Naft Co., Tehran, Europos Komisija
   
      Apeliantės reikalavimai
   
   
               —
            
            
               Panaikinti 2012 m. balandžio 25 d. Bendrojo Teismo (ketvirtoji kolegija) sprendimą byloje T-509/10.
            
         
               —
            
            
               Priimti galutinį sprendimą dėl ginčo ir atmesti kaip nepriimtiną Kala Naft ieškinį dėl nagrinėjamų Tarybos aktų arba, nepatenkinus pirmojo reikalavimo, atmesti ieškinį kaip nepagrįstą.
            
         
               —
            
            
               Priteisti iš Kala Naft Tarybos pirmojoje instancijoje ir dėl šio apeliacinio skundo patirtas bylinėjimosi išlaidas.
            
         
      Apeliacinio skundo pagrindai ir pagrindiniai argumentai
   
   Taryba mano, kad Bendrojo Teismo sprendime minėtoje byloje yra padarytos dvi teisės klaidos ir todėl šis sprendimas turi būti panaikintas.
   Pirma, Taryba laikosi nuomonės, kad Bendrasis Teismas padarė teisės klaidą neatmesdamas kaip nepriimtino bendrovės Kala Naft pateikto ieškinio, nors ši bendrovė yra, anot Tarybos, Irano vyriausybės subjektas.
   Antra, Taryba mano, kad Bendrasis Teismas padarė teisės klaidą nuspręsdamas, jog vieno iš nurodytų motyvų siekiant pateisinti ribojamųjų priemonių taikymą Kala Naft nepakanka, kad būtų įgyvendinta pareiga motyvuoti, ir kad Taryba privalėjo pateikti įrodymų, pagrindžiančių kitą iš šių motyvų. Taryba taip pat tvirtina, kad Bendrasis Teismas padarė teisės klaidą nuspręsdamas, kad motyvas, jog bendrovė Kala Naft parduoda įrangą naftos ir dujų sektoriui, kuri gali būti naudojama vykdant Irano branduolinę programą, negali būti laikomas „paramos teikimu“ branduolinių ginklų platinimo veiklai, nesusiejant šios aplinkybės su kitomis motyvuose nurodytomis aplinkybėmis.